- Jeg hadde ikke lagt klokka ved siden av. Så jeg var litt famlende om tida holdt, sa Bastesen etter debuten og lovet å slakke på tempoet neste gang.
Carl I. Hagens nye, store stortingsgruppe ble for første gang sluppet løs i Stortingssalen i går. Hagen var tydelig spent på sine håpefulles vegne, og oppførte seg som en ordentlig hønemor der han gikk rundt og sjekket Frp-representantenes manus og ga oppmuntrende klapp på skulderen.
Ellers ble gårsdagens trontaledebatt preget av at opposisjonen nå er blitt til posisjon, og at representantene gikk surr i titler og posisjoner. Blant annet ga det seg utslag i at Jaglands liv som statsminister ble forlenget - takket være Kristin Halvorsen, som omtalte ham som statsminister i sitt innlegg.